La comunitât székely, che e je part de minorance ongjarese che e vîf in Romanie, e va dilunc a domandâ al guvier di Bucarest une regjon autonome in Transilvanie. La domande e je stade fate indenant ancje intant di une assemblee là che a àn partecipât uns 400 rapresentants di cheste comunitât. A inmaneâ la iniziative a son stâts doi dai partîts principâi de comunitât ongjarese, ven a dî il Consei Nazionâl Székely (SZNT) e il Partît Civic Magjâr (PCM). Intant de assemblee si à metût adun un stampon di statût di autonomie che al è za stât inviât al guvier rumen, ma si à ancje decidût une bandiere, un steme e un imni che a varan di rapresentâ in maniere uficiâl il Székelyföld, o sei la regjon là che e vîf la comunitât székely. Pal moment, dut câs, il guvier di Bucarest al rispuint che la costituzion e dîs a clâr che la Romanie e je un stât unitari e che, duncje, nol è spazi par nissune regjon autonome.
Font: Món Divers, 07/09/09
fur_Latn cat_Latn